‘ ŉ Lewende legende’Roger Federer op Wimbledon. Foto: Adrian Dennis. In ŉ merkwaardige tennisloopbaan van meer as 20 jaar het Roger Federer 1 251 wedstryde gewen en 20 Grand Slam-titels ingeoes. ŉ Buitengewone speler wat buitengewone dinge op die baan kon doen. Sedert hy gistermiddag sy uittrede aangekondig het, stroom die huldeblyke omtrent in. “Ek het gewens dat hierdie dag nooit aanbreek nie,” het Rafael Nadal getwiet. “Dit was ŉ plesier, maar ook ŉ eer en ŉ voorreg om al hierdie jare met jou te deel; om so baie ongelooflike oomblikke op en langs die baan saam met jou te ervaar.” Benewens sy grasieuse houespel, sy goedhartigheid en ordentlikheid, sal tennisliefhebbers altyd die Switserse meester vir sy bestendigheid onthou. Tussen 2005 en 2010 het hy in 18 van die 19 Grand Slam-eindstryde gespeel. Terselfdertyd het hy die Amerikaanse Ope vyf keer op ŉ streep – tussen 2004 en 2008 – gewen. “Roger is een van my helde en ongetwyfeld ŉ inspirasie. Dankie vir alles wat jy vir die sport gedoen het; ek wil nog steeds graag saam met jou speel!” het Carlos Alcaraz, die nuwe wêreldnommereenspeler, gesê. Serena Williams het ook die heuningkwas uitgehaal om Federer se heldedade op die tennisbaan te beskryf. Foto: Twitter. “Ek het nog altyd na jou opgekyk en jou bewonder. Jy het vir my en vir miljoene ander geïnspireer en ons sal dit nooit vergeet nie,” het die Amerikaner op sosiale media gedeel. Nodeloos om te sê het Federer al ŉ magdom tennisbekers omhoog gehou, maar hy is ook die sportster met die meeste Laureus-titels agter sy naam. Die Basel-boorling is vyf keer as die sportman van die jaar by die gesaghebbende sporttoekenningsplegtigheid vereer. Hy was 22 jaar oud toe hy die eerste keer as die wêreld se voorste speler aangewys is en in 2018 het hy die oudste speler geword om die septer op die ATP-ranglys te swaai. Hy was toe 36 jaar oud gewees. In die woorde van John Isner – Roger Federer is inderdaad ŉ lewende legende. Federer se Grand Slam-titels: Australiese Ope (ses), Franse Ope (een), Wimbledon (agt) en Amerikaanse Ope (vyf). "We'll be seeing him again" In 1998, a 16-year-old named @rogerfederer won our boys' singles title. The rest is history… Head over to our YouTube and go back to the start of a journey like no other ✨ — Wimbledon (@Wimbledon) September 15, 2022 22 #Wimbledon appearances.Eight gentlemen's singles titles.One of a kind.@rogerfederer pic.twitter.com/raVbp614pK — Wimbledon (@Wimbledon) September 15, 2022 He was the epitome of a champion; class, grace, humility, beloved by everyone…and he elegantly mastered the sport like no other…Good luck to you, @rogerfederer don’t go too far!???????? — Chris Evert (@ChrissieEvert) September 15, 2022 I just want to thank you for everything you've done and everything you are for our sport. It's been a privilege to witness your career. I wish you all the best. ???????? https://t.co/gJSV5PZO2Y — Iga Świątek (@iga_swiatek) September 15, 2022 It was an honor and a privilege to play in the same era of you ????❤️ @rogerfederer pic.twitter.com/6dKm3f8pfq — Gael Monfils (@Gael_Monfils) September 15, 2022 Thank you for everything Roger. See you soon. Rocket https://t.co/wjjk1lvd2H — Rod Laver (@rodlaver) September 15, 2022 Dear Roger,my friend and rival. I wish this day would have never come. It’s a sad day for me personally and for sports around the world.It’s been a pleasure but also an honor and privilege to share all these years with you, living so many amazing moments on and off the court ???????? — Rafa Nadal (@RafaelNadal) September 15, 2022 Roger has been one of my idols and a source of inspiration! ???? Thank you for everything you have done for our sport! ❤️ I still want to play with you! ???? Wish you all the luck in the world for what comes next! ???????? @rogerfederer pic.twitter.com/k4xjyN3AAB — Carlos Alcaraz (@carlosalcaraz) September 15, 2022